KLUBI 700
Ann Maxwell armastas elu oma 50'ndates,
kuniks teda tabas kurnav haigus.
See muutis ta eraklikuks
ja mis veelgi hullem - arstide sõnul polnud sellele mingit ravi
Kuidas siis Ann oma elu hetkega tagasi sai?
Vaatame.
Ann Maxvell töötas üle 30 aasta automüügi alal.
Kuid 2015. a. mais alanud üha suurenevad kõhuvalud
hakkasid segama nii ta tööd kui elu.
Mu tervis läks ikka väga halvaks
ja esmase mõttena plaaniti opereerida mu sapipõit.
Öeldi, et see kõrvaldab kõik mu sümptomid,
mistõttu ma ei kartnud üldse, vaid lausa ootasin seda operatsiooni,
lootes, et saan terveks.
Kuid peale sapipõie operatsiooni
muutusid sümptomid veelgi hullemaks
ja ta kaotas oma töö.
Oksendasin palju ja kõht oli pidevalt lahti.
Rohkelt tugevaid kõhukrampe.
Nii viis mu poeg mu lõpuks EMO'sse.
Usun, et me mõlemad arvasime, et ma suren,
sest olukord oli nii halb ja ma kaotasin rohkelt verd.
Nii avastati Annil krooniline soolepõletik,
mis põhjustab põletikku ja soolestiku haavandeid.
Kuna sellele puudub ravi,
kasutas Ann homoöpaatilisi abivahendeid,
et leevendada sümptomeid.
Samas oli see kõik väga heidutav.
Olin 57-aastane
ja armastasin endiselt nii elu kui töötamist.
Mulle meeldis väljas käia, süüa teha jne.,
kuid nüüd korraga olid kõik need asjad minult võetud,
nii et see oli väga raske.
Nii langesin üha enam ja enam masendusse ja pimedusse,
muutudes peaaegu erakuks.
See oli kui kohtuotsus varajasele pensionile jäämiseks,
millega pidi lihtsalt leppima.
Kuna sümptomid püsisid, oli Annil ka raske töökohti pidada.
Ühtlasi kaotas ta tohutult kaalu.
Julgustuse saamiseks pöördus ta
Piibli, jutluste ja päeviku pidamise juurde.
See oli ainus, mis mulle kergendust tõi -
Piibli lugemine, erinevate jutlustajate kuulamine
ja oma mõtete ja süngete hetkede päevikusse talletamine.
Üks on kindel - ma ei näinud endal mingit tulevikku.
See oli kohutav!
Kohe kindlasti üks mu elu raskemaid aegu.
Mu palve oli: "Issand, võta mind ära. Ma ei jaksa enam niimoodi elada."
Ann taotles invaliidsust, aga sai eitava vastuse.
Nii kannatas ta oma olukorras 4 aastat,
omades raskusi töökoha pidamisega.
Tal polnud aimugi, et 1. novembril, 2019
oli muutus teel.
Helistasin tööle ja ütlesin, et ei saa see päev minna.
Mind lasti selle peale lahti.
Panin teleka käima ja vaatasin salvestatud "Klubi 700",
kus Terry oli just eetris tervendava sõnumiga.
Kellelgi on krooniline soolepõletik ja see põhjustab suurt valu.
Täna aga on teie päev, sest Jeesus tervendab teid.
Te ei parane vaid natukene, aga täienisti, Jeesuse nimel.
Tõstsin oma käed taeva poole ja ütlesin, et võtan selle vastu
Jeesuse nimel.
Kõik sümptomid kadusid ja kogu valu kadus.
Kogesin üle 5 aasta taas lootust.
Ann on endiselt valu- ja sümptomitevaba.
Ta tuli müügitöölt ära
ja pööras oma kokkamise kire erakoka ametiks.
Ühtlasi tunneb ta tröösti teadmisest,
et kui halb ka olukord polnud - Jumal ei hüljanud teda kordagi.
Jumal oli alati olemas ja ligi.
Tean, et nii Jumal, Jeesus kui Püha Vaim - kogu Kolmainsus,
omavad täit kontrolli mu elu üle, mitte mina ei tee seda.
Wau! Jumal ikka oskab!
Ma ei tunne Anni, kuid mäletan, kui selle sõna sain.
Ma isegi ei teadnud,
mis see Crohni tõbi (krooniline soolepõletik) on,
aga Jumal teadis.
Ütlen seda seetõttu, et Jumal näeb sind ja teab su nime,
mõistes su vajadust.
Nii tahame ka täna paluda koos sinuga ja su eest,
et näha Jumala väge toimimas su elus
nagu see toimis Ann'i elus.
Jumal armastab meid,
mistõttu las Ann'i lugu kasvatada ka sinu usku.
Siin veel üks teine julgustav lugu.
Atlantast pärit Jewelil diagnoositi kongestiivne südamepuudulikkus.
Ta vaatas kord "Klubi 700", kus kuulis Gordonit ütlemas:
"Kellelgi on diagnoositud kongestiivne südamepuudulikkus.
Kogete südames survet ja valu,
teil on raskusi hingamisega ja vähe energiat.
Las kogu vedelik lahkuda just nüüd ja olge terve Jeesuse nimel!"
Terrylt tuli kohe järgmine sõnum:
"Paljudel on probleemi hingamisteede- ja hingamisega.
Jumal hingab teisse just praegu uut elu,
mistõttu võtke see vastu, hingates kõik vana välja."
Jewel võttis oma tervenemise usus vastu
ja arst kinnitas ta tervenemist.
- Tore, kui arstid seda kinnitavad.
Lakewoodist pärit Arthur vigastas tõsiselt oma õlga,
mis põhjustas talle suurt valu.
Ta kuulis "Klubis 700" Terryt ütlemas:
"Keegi Arthur palub Jumalalt midagi väga spetsiifilist.
Ta ütleb teile täna,
et see, mida olete palunud, see saab teile Jeesuse nimel."
Ka sai Terry sõnumi: "Kellegi õlaliiges on väga valus
ja te saate vaevu tõsta oma kätt.
Kuid Jeesus tervendab teid just praegu.
Pange oma käsi haige koha peale ja võtke oma tervenemine vastu."
Arthur hõikas: "See olen mina!" ja võttis oma tervenemise vastu.
Peale seda pole tal olnud enam mingit valu.
Kes on kogenud õlaliigese valu, see teab, kui valus see on.
Nii kiidad sa ka Jumalat, kui see valu kaob,
sest see on tõeline ime.
Jumal tahab teha imesid.
Ta tahab nimetada sind nimepidi
ja nimetada selle sama diagnoosi, mille arstid on välja käinud,
et tühistada see Jeesuse nimel.
Ta nimetab ükskõik, kui spetsiifilisi asju,
kuid siin üks kinnitav kirjakoht, millel seista:
"Kiida, mu hing, Issandat ja ära unusta ainsatki tema heategu!
Tema annab andeks kõik su ülekohtu, tema parandab kõik su tõved."
Kas pole imeline?
Lisaks sellele uuendab Ta veel su ea.
Kas pole mitte imeline?
Ta annab sulle elu ja seda ülirohkesti.
Sinus olev eluhingus on Jumala enda käest
ja Ta igstsus on, et see püsiks sinus igavesti.
Kas pole imeline?
Meil on nii palju, mille üle rõõmu tunda.
Rõõmustagem siis ja kiitkem Issandat kogu hingest!
Teeme siis seda kohe, minnes Tema palge ette
ja tuues tänuga kõik oma palvesoovid Ta ette.
Miks me täname?
Sest Tal on vastus juba olemas ja meie asi on see vaid vastu võtta.
Pane usus oma käsi oma haige koha peale
ja me Terryga palvetame su eest.
Piiblis on öeldud, et kus 2-3 on ühel meelel koos,
siis nad saavad, mida paluvad.
Nii et sa puuduta oma haiget kohta, me nõustume sinuga
ja Jumal teeb kõik ülejäänu.
Issand, me toome Su ette kõik need, kes sirutuvad usus välja,
pannes oma käe tervenemist vajava koha peale.
Me liitume nendega palves, saades Sinu Vaimus üheks.
Me liitume nii nende- kui Sinuga
ja kõigega, mida oled juba saavutanud.
Me liitume risti ja ülestõusmise suure võiduga;
suure võiduga, mida oled tõotanud kõigile, kes usuvad.
Me võtame selle võidu oma ihudesse vastu just praegu.
Me tuleme igasuguse mure, ärevuse, kahtluse ja uskmatuse vastu,
öeldes: kaduge Jeesuse nimel!
"Ma võtan vastu elava Päästja, kes kannab mind läbi
ja kes tervendab mind mu haigusest just praegu."
Kellelgi on veri korrast ära,
ehk su hapniku tase veres on krooniliselt madal.
Jumal tervendab sind just praegu, taastades vere punalibled,
suutes tervendada asju nii raku kui rakutuuma tasandil.
Saagu su veri terveks ja puhtaks Jeesuse nimel,
kandes korralikult hapnikku edasi.
Võta see vastu just nüüd, Jeesuse nimel.
Keegi vaevleb roseooli tõttu.
See pole eluohtlik, aga on täiega mõjutanud su elu.
Jumal tervendab sind sellest just praegu.
Isegi, et sul on see olnud väikesest lapseeast saati
ja sa ei mäletagi elu ilma selleta,
siis nüüd see kaob, Jeesuse nimel.
Lisaks on rohkem kui üks inimene, kes maadleb artriidiga
ja seda mitte vaid ühes kohas, aga sisuliselt üle keha.
Üks pidev valu, mis on koguaeg tuntav
ja lihtsalt kurnab su ära.
Jumal tervendab su just praegu.
Tunne, kuidas Ta vägi läbib su keha ja teeb su vabaks
Jeesuse nimel.
Usun, et palju inimesi, kel on vereringehäired;
probleemid veresoontega ja üle kogu keha.
Jumal taastab su vereringe,
et kogu ihu saaks korralikult toidetud ja hoitud.
Lihtsalt võta see vastu.
Ta tahab tervendada just nüüd kõik verega seotud kõrvalekalded.
Jeesuse nimel.
Ka kõik selja- ja lülisambaga seotud lood.
Osadel puudutab see kaela, teistel alaselga,
aga kogege, kuidas Jeesuse käsi puudutab te lülisammast
ja vabastab teid sellest kõigest Jeesuse nimel.
Kellelgi on valu ülemistes hammastes.
Sul on hambajuure põletik, mis põhjustab hammaste loksumist,
kuid Jumal tervendab sind.
Ta suudab kõrvaldada selle põletiku ja taastada hambaluu,
pannes hambad tagasi oma paika, nii et valu kaob.
Kogesid kui tulejutti läbistamas oma põski just praegu,
Jeesuse nimel.
Ole terve, taastatud ja terviklik, Jeesuse nimel.
Mitmel inimesel on ka nägemisega probleeme,
mis on seotud kaega.
Kellelgi on glaukoom.
Jumal tervendab te silmi just praegu,
taastades te täiusliku nägemise.
Palume täielikku tervenemist
ja Jumal tervendabki te silmad just praegu,
Jeesuse nimel aamen ja aamen.
Andke teada, kui olete terveks saanud.
Meile meeldib kuulda tunnistusi inimestelt,
keda Jumal on puudutanud ja kes on kogenud Ta imelist väge.
Soovime seda kõike teile
ja veelgi enam soovib Jumal seda teile.
Nii et jagage oma tunnistusi
ja kui vajate eestpalvet, oleme samuti olemas te jaoks.
Me ei mõista teid hukka, vaid kuulutame Jumala andestust,
kes on puhastanud teid kõigest ülekohtust
ja kes igatseb veeta kogu igaviku teiega.
Nii et, kui vajate eestpalvet, võtke meiega ühendust.
Järgmisena...
2-3 päeva nädalas tööd -
see oli kõik, mida see maaler
külmade Wisconsini talvede ajal teha sai.
Enam aga mitte!
Kuidas on tal täna rohkem tööd, kui ta tehagi jõuab?
Lisaks - kui koroona teid rõhub, on abi teel.
Blogija Kelly jagab näpunäiteid, kuidas leida rõõmu keset kaost.
RÕÕM - PÜÜA SEE KINNI!
Wisconsini novembrid võivad olla karmid.
Külm ja lumi panid proovile ka Jamie ja Jenny rahalise seisu.
Enam aga mitte,
sest Jenny otsustas proovida midagi, mida oli telekast näinud.
Nii on Jamiel täna rohkem tööd, kui ta teha jõuab.
Jamiel ja Jennyl on suur pere,
mistõttu nad teavad nii mõndagi 100-asja korraga tegemisest.
Meil on rohkelt tegemist tänu laste erinevatele trennidele.
Jenny töötab osalise tööajaga füsioterapeudina
ja Jamiel on oma maalriäri.
Wisconsini talved sundisid neid sageli
oma arvetega laveerima.
Arved tulevad ju regulaarselt, raha aga mitte alati.
Nii tekitas arvete maksmine tohutult suurt stressi.
Novembris, kui külmaks läks, oli mul nädalas vast 2-3 tööpäeva
ja seda vähemalt veebruarini välja.
Mäletan, kuidas lebasin ühel õhtul voodis
ja mind ootas ees
700-dollarilise krediitkaardi makse tasumine.
Tähtaja vist järgmisel päeval.
Ma ei suutnud magada,
kuigi teadsin, et saan selle ju lõpuks makstud.
Mul lihtsalt polnud sel hetkel seda raha.
Püüdsin leida mooduseid, kuidas seda tühimikku täita.
Siis aga hakkas Jenny vaatama "Klubi 700"
ja kuulis seal kümnise maksmisest.
Tegu pole taevase mänguautomaadiga,
kuhu paned mündi sisse ja loodad, et võidad suure summa.
Ei, see ei käi nii.
Tegu on pideva otsuse- ja eluviisiga elada elu Jumala moel.
Üks, mis mulle meelde jäi, oli see,
et kui me anname regulaarselt, annab Jumal ka meile tagasi.
Nii mõtlesin ka, et kui hakkame andma igakuiselt ja regulaarselt,
siis äkki tuleb ka rohkem raha sisse ja seda regulaarselt?
Nad hakkasid maksma oma sissetulekust 10% kümniseks
ja suurendasid oma annetust CBN'le.
Tunnen, et mul on lihtne osa täita.
Mina vaid annetan
ja nemad ise teavad, mida sellega teha
ja millised on vajadused.
Nad koguvad annetajate raha kokku,
et ehitada uusi kaevusid või tervendada suulaelõhesid.
See on hea tunne olla osa sellest kõigest.
Jenny sai peale seda samas valdkonnas uue töö,
kuid parema palga- ja töötundidega.
Ühtlasi oli Jamiel järgmine aasta nii palju tööd,
et ta ei suutnud kõike äragi teha.
Nii ma ise kui mu töömehed oleme talve läbi väga hõivatud.
Arvel on alati raha
ja meil pole probleeme arveid mittemaksvate klientidega.
Jamie ja Jenny ütlevad, et kui olete rahaliselt kitsas seisus,
tagab kümnise maksmine rahuliku elu.
Kes soovib kogeda finants-stabiilsust või vabadust,
siis kümnise maksmine on selleks lahendus.
Proovige ja vaadake, mida Jumal te heaks teeb.
See tuleb teile tagasi.
Elu on nii palju mugavam.
Kuulake Jamiet ja Jennyt,
kes avastasid ühe universumi suure saladuse,
mis on kirjas Õpetussõnades 11:24 ja mille mõte on see,
et on võimalik anda ja saada selle läbi üha rikkamaks
või ka hoida kümne küünega oma varast kinni
ning kaotada kõik.
"Hing, kes jagab õnnistust, kosub,
ja kes kastab teisi, seda ennastki kastetakse." (Õp.11:25)
Kui Jenny sellest kuulis, otsustas ta selle järele proovida
ja selle kaudu ka Jumala proovile panna.
Kümnise ja andmise teema on ainus, milles võime Jumala proovile panna,
et näha, kas Ta avab meile oma taevaluugid.
Me nägime, mis selle imelise paariga juhtus -
nende rahaline olukord stabiliseerus ja oli etteaimatav,
sest nende kümnise maksmine oli ustav ja etteaimatav.
Järgides sama printsiipi, saate ka samad tulemused.
See pole mingi skeem kiiresti rikkaks saamiseks
ega taevane loterii.
Tegu on Jumala enda printsiibiga, mida Ta kutsub meid üles järgima -
"Andke ja teile antakse!"
Kui soovite hakata Klubi 700 toetajaks,
andke meile sellest teada.
Kui soovite näha evangeeliumi levimas üle maailma,
siis üks osa te annetusest
läheb CBN'i rahvusvahelise töö toetuseks,
et levitada evangeeliumi.
Teine osa te annetusest läheb Operatsioon Õnnistus toetuseks,
et aidata inimesi üle maailma.
Olete osa kõigist neist tegemistest, kui liitute Klubi 700'ga.
Järgmiseks: rahalised raskused, distantsõpe, kodust töötamine -
koroona viirus tõi kaasa korraliku kaose.
Samas me ei pea elama selle keskel.
Kirjanik ja blogija Kelly näitab meile peale pausi,
kuidas leida rahu ja hingamist kõige selle keskel.
Meenuta hetkeks, mis tunne oli olla laps.
Sa uskusid igat lugu, mida sulle räägiti
ja nägid maailma kui lõpmatute võimaluste paika.
Milliseid lugusid aga maailma orvud usuvad?
Usume, et Piibel räägib ainsat lugu, mis on väärt uskumist.
Usume, et igal lapsel peaks olema võimalus unistada
ja pöörata kõik väljakutsed võimalusteks.
Võimalus seista Jumala tõotustel
ja teada oma kohta maailma suurimas loos.
Neil on veel terve elu ees.
Maailm ühes lõputute võimalustega on nende päralt.
Nad otsivad lugu, mida uskuda
ja meie räägime neile selle loo.
Haridus, toitmine, jüngerdamine, kogukonna muutmine,
hool perede eest ja võitlus inimkaubandusega.
Kas liituksid meiega?
Kinkides lootust ja tõotades armastada.
ORVU TÕOTUS
Tõeline puhkus ja hingamine?
Igatsete te seda keset viiruste hooaega
ja eesolevaid valimisi?
Mis aga siis, kui rahu, mida igatsete, on teil tegelikult juba olemas
ja te vajate lihtsalt teada, kuidas rõõmust kinni haarata?
Kirjanik ja blogija Kelly Balarie ütleb,
et te pole üksi, kui tunnete end praeguse aja keskel kurnatuna.
Paljud kardavad koroona viirust.
Teised kogevad rahalisi raskusi, isoleeritust ja üksildust.
Kuid Kelly sõnul võib sellegi keskel leida rahu ja rõõmu.
Oma raamatus "Puhka praegu" jagab ta praktilisi nõuandeid,
kuidas vähendada oma elus väsimust, stressi ja kurnatust.
Tere tulemast tagasi me saatesse! Nii tore, et oled meiega.
Nii tore, et saan seda teha.
No jaga siis meiega saladust,
kuidas sa avastasid tõelise puhkamise?
Olin 6-lapselise pere vanim laps,
olles kui teine ema, kuigi mu vanemad olid imelised.
Kuid pidin siiski vaatama, et kõigi eludega on kõik hästi
ja see tõi kaasa tohutu stressi, mure ja ärevuse.
Tundsin koguaeg, et pean tegema ja olema rohkem kui olin,
mis oli väga raske.
Jeesuse poole pöördumine tõi aga kaasa rohke vabaduse.
Nii nagu Ta Sõna tõi kaasa rohkelt tervenemist.
Usun, et paljud on stressis, omamata kontrolli oma elu üle
nagu minagi olin.
Võti aga peitub selles,
et võtad vastu kõik selle, mida Jeesus on juba teinud.
Ta ütles, et Ta annab meile oma rahu.
Võtsin selle vastu ja sain lahti söömishäiretest.
Usun, et Ta tahab puudutada meid kõiges oma täiuses.
Mainid oma raamatus,
et su pereliikmed nautisid elu, kogedes nii edu kui rahu.
Sinus aga tekitas see põlgust ja sulle ei meeldinud see.
Mõtlesid, miks sina pead nii palju pingutama,
samas kui nemad naudivad elu.
Mis su põlgust põhjustas?
Kui aus olla, siis usun, et kibestumine.
Piiblis on öeldud, et me ei tohi lasta kibestumise juurel kasvada endas.
Mina aga hoidsin oma elu tagasi ega julgenud olla mina ise.
Arvasin, et pean olema kõik kõigi jaoks
ega teadnud enam, kes ma ise olen.
Nii pidin mõistma, et tegu on kibestumise juurega
ja et mul on õigus teha seda, milleks Jumal mind on kutsunud.
Nii et andestades teistele
ja endale selle eest,
et ma polnud olnud selle, kelleks Jumal oli mind loonud,
sain osa ka sellest täiusest, kelleks Jumal on mind loonud.
Halvim asi, mida elus kogeda,
on mitte olla see, kelleks Jumal on sind loonud.
Üks su raamatus leiduvaid saladusi peitub tõdemuses,
et rahu, mida otsisid, oli sul juba tegelikult olemas.
Sa lihtsalt ei teadnud seda.
See rahu oli juba olemas - pidid selle vaid avastama.
Mida sa selle all mõtled
ja kuidas inimesed, kes ei koge hetkel rahu,
võiksid kogeda, et see on juba olemas?
Paljud meist mattuvad negatiivsete asjade alla -
eelolevad valimised, uudistevoog, meedia, koroona jne. jne.
Samas aga on üks vägi kättesaadav te jaoks.
Usun, et Roomlastele 8:37 võtab selle imehästi kokku.
"Kuid selles kõiges me saame täieliku võidu
tema (st Kristuse) läbi, kes meid on armastanud."
Fakt on see, et Kristus on endiselt troonil
ja Tal on kogu meelevald, kõik võtmed ja kõik tehtud teod,
nii et mitte miski ei saa lahutada meid Jeesuse armastusest.
Kui me võtame selle võimsa tõe omaks,
ei röövi miski tõsiasja, et Jumala tahe saab sündima
ning et Ta on meie poolt ja koos meiega, meid väestades.
See aga toobki kaasa rahu ja hingamise.
Me ei tegutse selle hingamise nimel, vaid sellest hingamispaigast lähtuvalt
See aga väestab meid ja laseb me tegemistel voolata
kõiges, kõikjal ja igal ajal.
Me pole haaratatud meid ümbritsevast deemonlikust,
vaid me liigume Jumala vaimusfäärides.
Nii võid sa teha tööd ja olla hingamises.
Võid tegeleda oma lastega ja olla hingamises.
See "hingamine" ei tähenda lihtsalt lebotamist ja mõnulemist,
vaid küsimus on tõe mõistmises, et Jeesus on juba võitnud kõik
ja mitte miski ei saa lahutada sind Tema tohutult suurest armastusest.
Su raamatus on palju praktilisi näpunäiteid
ja mulle meeldis väga piiride ja mitte müüride seadmise teema.
Vahel, igatsedes seada piire, me loome hoopis müüre
lõigates end läbi teiste armastamisest.
Sa aga hoiatad, et me ei teeks seda ja kehtestaks piire ilma müürideta.
Mida sa selle all silmas pead?
Mulle meeldib mõelda piiridest
otsekui raamatulehtedel olevatest valgetest äärtest.
Sul on üks lugu, mida Jumal räägib läbi sinu elu.
Tema tahe sünnib läbi sinu elu.
Kui aga ulataksid mulle oma raamatu
ja laseksid mul joonistada üle kõigi lehekülgede su loos
või lihtsalt kritseldada seal, kuhu iganes,
siis sul poleks enam su lugu,
vaid terve hulk inimesi, kes on püüdnud jätta jälje su loole.
Jumal on andnud sulle sinu loo
ja osa su ülesandest on hoida ja kaitsta seda.
Jeesus tegi vaid seda, mida Ta nägi Isa ees tegevat.
St et oli ka asju, mida Jeesus ei teinud.
Jeesus oli lainel sellega, mida Püha Vaim kutsus Teda tegema
et Ta näeks Jumala armastust toimimas Tema läbi.
Ta ei tundnud alati kohustust tervendada kõiki
või vastata igale küsimusele,
mida variserid või religioossed juhid Temalt küsisid.
Vahel Ta ei öelnud ega vastanud midagi
ja vahel sõitis üldse paadiga minema.
Meil on vabadus kuulata, milleks Jumal meid kutsub
ja seejärel ka keskenduda vaid sellele.
Annan osadele teist just praegu loa
teha just seda, milleks Jumal on teid kutsunud
ja öelda "ei" asjadele, mida maailm
või ka heade kavatsustega inimesed teilt ootavad või nõuavad.
Igatsedes puhkuse ja rahu järele, tasub lugeda Kelly raamatut,
mis räägib 7'st viisist, kuidas öelda "ei",
seada piire ja haarata kinni rõõmust.
Aitäh Kelly, et olid meiega ja õnnistusi sulle!
Aitäh Gordon!
Lõpetuseks aga Jeesuse sõnad Johannese 16:33:
"Maailmas ahistatakse teid,
aga olge julged: mina olen maailma ära võitnud.”
Olge õnnistatud ja näeme taas!
Sul on kõik, mida arvasid õnneks vaja minevat.
Paljutõotav karjäär,
piisavalt sõpru
ja üha kasvav pere.
Ometi on elu kuidagi tühi. Midagi on nagu puudu.
Vaid Jumal saab anda me elule tõelise tähenduse.
Tõeline õnn peitub Tema tundmises.
Avasta, kuidas Jumal saab muuta su elu.
Vaata "Klubi 700" saadet.
Kui vajad rääkida kellegagi, kes hoolib,
helista TV7'sse 44 22 227 või kirjuta: palve@tv7.ee
Tõlge: Anne-Ly Raukas